label_title: 1783-as calabriai földrengés
label_desc: Az 1783-as calabriai földrengés a mai Dél-Olaszország és Szicília területén, amely akkor a Nápolyi Királyság alá tartozott, hatalmas károkat okozó földmozgássorozat volt. Az első három nagy rengés február 2. és 9. között történt. Ezt újabb utórengések követték egészen március 28-ig. Messina mellett számos más szicíliai és calabriai városban komoly pusztítást végzett. Az első, legalább 5,9-es fokozatú rengés epicentruma Palmiban, a Messinai-szoros mentén, Catanzaro városától 18 km-re dél-délnyugatra volt, és helyi tektonikus folyamatok okozták. Az első két nagy rengést cunami is követte, a halálos áldozatok számát harminckétezer és ötvenezer közöttire becsülik.